# TABLICA odjel

Tablica **odjel** služi evidenciji postojećih odjela u bolnici. Sadrži atribute: **id**, **naziv**, **kat** i **broj\_soba**. Atribut **id** je PRIMARY KEY tablice tipa INTEGER jer se u njega unosi brojčana vrijednost. Služi kako bi smo mogli jedinstveno označiti svaki odjel u bolnici. Iako atribut **id** mora biti jedinstven kako bi opravdao svoju svrhu, nije potrebno staviti ograničenje UNIQUE jer je PRIMARY KEY jedinstven sam po sebi. Atribut **naziv** je tipa VARCHAR koji nam omogućuje dinamičku alokaciju memorije. Odabrala sam tip VARCHAR s obzirom da ne znam unaprijed koliko će znakova pojedini naziv odjela sadržavati. Maksimalna duljina naziva definirana je u zagradi odmah nakon tipa podatka, a iznosi 20 znakova. Unutar atributa **naziv** postavljeno je ograničenje NOT NULL koje ne dopušta unos podataka u bazu podataka bez ovog podatka. Također je postavljeno ograničenje UNIQUE koje osigurava da je svaki naziv odjela u tablici jedinstven. Atribut **kat** je tipa INTEGER, a označava na kojem se katu pojedini odjel u bolnici nalazi. Unutar **kat** atributa također je postavljeno ograničenje NOT NULL kako bi osigurali unos ovog podatka prilikom unošenja podataka unutar baze podataka. Posljednji atribut **broj\_soba** označava koliko se soba za smještanje pacijenata nalazi unutar pojedinog odjela, a tipa je INTEGER. Također je obavezan pri unošenju podataka u bazu podataka pa sadrži ograničenje NOT NULL.

CREATE TABLE odjel (

id INTEGER PRIMARY KEY,

naziv VARCHAR (20) NOT NULL UNIQUE,

kat INTEGER NOT NULL,

broj\_soba INTEGER NOT NULL

);

# TABLICA doktor

Tablica **doktor** služi evidenciji zaposlenih doktora u bolnici. Sadrži atribute: **id**, **ime**, **prezime**, **datum\_rodenja** i **id\_odjel**. Atribut **id** je tipa INTEGER jer u njega unosimo brojčanu vrijednost koja jedinstveno definira svakog pojedinog doktora, što ga ujedno čini i odličnim PRIMARY KEY atributom. Atributi **ime** i **prezime** označavaju ime i prezime svakog pojedinog doktora. Tip podatka VARCHAR koji sam odabrala za ova dva atributa služi dinamičkoj alokaciji memorije, a maksimalna duljina unosa iznosi 20 znakova i definirana je u zagradi odmah nakon tipa podatka. Ograničenje NOT NULL osigurava obavezan unos ova dva podatka prilikom unošenja podataka unutar baze podataka. Atribut **datum\_rodenja** je tipa DATE, a označava datum rođenja svakog pojedinog doktora. Ovaj tip podatka omogućuje nam lakši daljnji rad sa datumima prilikom pisanja upita. Također posjeduje ograničenje NOT NULL koje nam garantira obavezan unos ovog podatka u bazu podataka. Atribut **id\_odjel** je tipa INTEGER, a označava odjel na kojem je pojedini doktor zaposlen u bolnici. Atribut **id\_odjel** je FOREIGN KEY unutar tablice **doktor**, a povezuje tablicu **doktor** sa tablicom **odjel** preko atributa **id** nakon REFERENCES dijela unutar definicije stranog ključa.

CREATE TABLE doktor (

id INTEGER PRIMARY KEY,

ime VARCHAR (20) NOT NULL,

prezime VARCHAR (20) NOT NULL,

datum\_rodenja DATE NOT NULL,

id\_odjel INTEGER NOT NULL,

FOREIGN KEY (id\_odjel) REFERENCES odjel (id)

);

# TABLICA sos\_kontakt

Tablica **sos\_kontakt** služi evidenciji SOS kontakata pacijenata. Sadrži atribute **id**, **ime**, **prezime** i **broj\_telefona**. Atribut **id** je tipa podatka INTEGER, a ujedno je i PRIMARY KEY jer označava specifičnu brojčanu vrijednost svakog pojedinog SOS kontakta. Atributi **ime** i **prezime** su tipa podatka VARCHAR. Za ova dva atributa odabrala sam tip podatka koji koristi dinamičku alokaciju memorije s obzirom da ne znam unaprijed koja je duljina podataka koji će se unositi unutar njih. Maksimalna duljina unosa unutar atributa **ime** i **prezime** definirana je u zagradi odmah nakon tipa podatka. Ograničenje NOT NULL unutar ova dva atributa osigurava nam obavezan unos ovih podataka prilikom unosa podataka u bazu podataka. Atribut **broj\_telefona** tipa je VARCHAR, a označava broj telefona svakog pojedinog SOS kontakta. Odabrala sam VARCHAR tip podatka za ovaj atribut kako bi omogućila dinamičku alokaciju memorije, s obzirom da nisu svi brojevi telefona jednake duljine. Maksimalnu diljinu sam definirala u zagrodi nakon tipa, a iznosi 15 znakova. Drugi razlog iz kojeg sam odabrala VARCHAR tip podatka za ovaj atribut je taj što sam na ovaj način omogućila unos nule na prvo mjesto. Ograničenja koja su stavljena na atribut **broj\_telefona** su NOT NULL ograničenjne koje nam osigurava obavezan unos ovog podatka prilikom unošenja podataka u bazu podataka i UNIQUE ograničenje s obzirom da ne postoje dva jednaka broja telefona.

CREATE TABLE sos\_kontakt (

id INTEGER PRIMARY KEY,

ime VARCHAR (20) NOT NULL,

prezime VARCHAR (20) NOT NULL,

broj\_telefona VARCHAR (15) NOT NULL UNIQUE

);